Document ID: /roh_data/filtered/fineweb-2-filterrobots_roh.jsonl.gz/54552

Per la regenza datti avunda fluctuaziun en il Cussegl grond. Uschia respunda ella sin ina moziun dal deputà da la PBD Oliver Hohl. Durant las elecziuns regularas vegnia il Cussegl grond mintgamai occupà per radund in quart cun novs commembers. Ultra da quai saja il pensum da las partidas da motivar giuvens politichers.
En sia moziun aveva il deputà Oliver Hohl argumentà, che politichers giuvens n'hajan quasi nagina schanza tar elecziuns dal Cussegl grond da gudagnar sezs encunter deputads che sesan gia ditg en il parlament. Perquai vuleva Hohl dar l'incumbensa a la regenza, da far ina proposta adattada per limitar il temp d'uffizi per deputadas e deputads. Var 50 commembers dal Cussegl grond avevan sustegnì la moziun.
RR novitads 12:00